2. ΝΟΜΟΣ υπ’ αριθ.3108 της 29/30 Δεκ.1954 (ΦΕΚ Α΄314) Περί εκτελέσεως των Τεχνικών Έργων του Πανεπιστημίου Θεσσαλονίκης και τροποποιήσεως διατάξεών τινων της περί αυτού νομοθεσίας. Άρθρ.1.-1.Επί εξαετίαν απο της ισχύος του παρόντος πάντα τα υπό του Πανεπιστημίου Θεσσαλονίκης εκτελούμενα τεχνικά έργα μελετώνται και εκτελούνται κατά τας διατάξεις του Νόμ.5343/1932 «περί οργανισμού του Πανεπιστημίου Αθηνών» (αντικαθισταμένης της εν ταις διατάξεσι ταύταις λέξεως «οικονομικού» δια της λέξεως «οικοδομικού») και των διατάξεων του παρόντος αναστελλομένης κατά το διάστημα τούτο της εφαρμογής επί των έργων τούτων των διατάξεων των Νόμων «περί εκτελέσεως Δημοσίων έργων» καθώς και πάσης άλλης διατάξεως ρυθμιζούσης άλλως το θέμα τούτο. 2.Τα αρχιτεκτονικά σχέδια των κτιρίων του Πανεπιστημίου ως και αι μελέται εκτελέσεως των έργων αυτού θα εγκρίνωνται παρά του Υπουργού Εθνικής Παιδείας και Θρησκευμάτων. Σελ.582 3.Περιπτώσεις πρωτοκόλλου κανονισμού νέων τιμών και υπερβάσεων δαπάνης του αρχικού προϋπολογισμού των έργων θα αντιμετωπίζωνται υπό των αρμοδίων υπηρεσιών των Υπουργείων Εθνικής Παιδείας και Θρησκευμάτων και Συγκοινωνιών και Δημοσίων Έργων εις ας δέον να παραπέμπωνται και όσα εκ των θεμάτων άτινα εκ της φύσεώς των δεν δύναται να επιλύη το Πανεπιστήμιον ως και η παραλαβή των εκτελεσθέντων έργων. Άρθρ.10.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. (Αντί της σελ.583) Σελ.583(α) Τεύχος 659-Σελ.47 Τεχνικά ΄Εργα Πανεπιστημίου Θεσ/νίκης 31.Ε.π.2 Άρθρ.2.-Κατά την αυτήν ως άνω χρονικήν περίοδον το Πανεπιστήμιον Θεσσαλονίκης δύναται μετά πρότασιν του οικοδομικού Συμβουλίου και έγκρισιν του Πρυτανικού Συμβουλίου να προσλαμβάνη επί συμβάσει περιωρισμένης διαρκείας τεχνικόν και βοηθητικόν προσωπικόν δια την μελέτην και εκτέλεσιν των Τεχνικών αυτού έργων αποτελούμενον, εκ δύο Μηχανικών ή Αρχιτεκτόνων, και μέχρι τριών εργοδηγών, τριών σχεδιαστών και ενός αποθηκαρίου. Η ισχύς των άρθρ.1 και 2 παρετάθη επί μίαν πενταετίαν εισέτι, αρχομένην από της λήξεως της ισχύος των δια του άρθρ.13 Ν.Δ 3974/1959, δια μίαν δε πενταετίαν εισέτι δια της υπ’ αριθ. 8 της 21/29΄Ιαν.1966 πράξ. Υπ. Συμβουλίου (ΦΕΚ Α΄17), κυρωθείσης δια του άρθρ.2 Ν.Δ.4578/1966. «2.Δια την μελέτην και εκτέλεσιν των ηλεκτρομηχανολογικών και υδραυλικών εγκαταστάσεων των ανεγειρομένων νέων κτιρίων του Πανεπιστημίου ως και δια την συντήρησιν και καλήν λειτουργίαν των εγκαταστάσεων των ανεγερθέντων ήδη Πανεπιστημιακών κτιρίων προσλαμβάνεται, επί συμβάσει, διαρκείας μέχρις ενός έτους, εις Μηχανολόγος-Ηλεκτρολόγος Μηχανικός». Η παρ.2 προσετέθη δια του άρθρ.13 Ν.Δ.3974/1959. 31.Ε.π.2 Τεχνικά ΄Εργα Πανεπιστημίου Θεσ/νίκης Άρθρ.3.-1.Προκειμένου περί έργων επειγούσης φύσεως, δια την εκτέλεσιν των οποίων δεν συγχωρείται η διενέργεια κανονικού μειοδοτικού διαγωνισμού, δύναται κατόπιν προτάσεως του Πρυτανικού Συμβουλίου, δικαιολογούντος το επείγον της εκτελέσεως, να εγκριθή παρά του Υπουργού της Παιδείας κατόπιν γνωματεύσεως του παρ’ αυτώ Τεχνικού Συμβουλίου, η εκτέλεσις αυτών άνευ δημοσίου διαγωνισμού και κατά παρέκκλισιν των διατάξεων περί δημοσίων έργων και δημοσίου λογιστικού. 2.Τα αυτά ισχύουν και δια την περίπτωσιν εκτελέσεως εντελώς εξειδικευμένων εργασιών ή την προμήθειαν, τοποθέτησιν και συντήρησιν ειδικών μονίμων εγκαταστάσεων των Πανεπιστημιακών κτιρίων. Άρθρ.4.-Ιδρύεται παρά τω Πανεπιστημίω Θεσσαλονίκης Τεχνικόν Εργαστήριον δια την συντήρησιν, την επιδιόρθωσιν και την συμπλήρωσιν των πάσης φύσεως οργάνων και συσκευών των εργαστηρίων του Πανεπιστημίου και των Παραρτημάτων αυτού. Το εργαστήριον τούτο τελεί υπό την άμεσον εποπτείαν ενός των τακτικών καθηγητών της Φυσικής, οριζομένου υπό της Φυσικομαθηματικής Σχολής. Άρθρ.5.-1.Το μόνιμον προσωπικόν του Τεχνικού Εργαστηρίου ανήκον εις την Β΄ κατηγορίαν, αποτελείται: α)εξ ενός λεπτουργού-μηχανουργού επί βαθμώ 8ω έως 6ω, β)εξ ενός υαλουργού επί βαθμώ 9ω έως 7ω και γ)εξ ενός λεπτουργού ξυλουργού επί βαθμώ 9ω έως 7ω. 2.Εις επειγούσας περιπτώσεις αναλόγως των αναγκών δύνανται να προσλαμβάνωνται ως ημερομίσθιοι μετά γνώμην του οικοδομικού Συμβουλίου μέχρι τέσσαρες βοηθοί τεχνίται, των οποίων το ημερομίσθιον κανονίζεται υπό του Πρυτανικού Συμβουλίου, προτάσει του Οικοδομικού Συμβουλίου. 3.Εις τας υπό της παρ.1 του παρόντος άρθρου οριζομένας θέσεις μονίμου προσωπικού του τεχνικού εργαστηρίου διορίζονται κατά τας διατάξεις του Υπαλλ. Κώδικος (Νόμ.1811/1951) εις τον εισαγωγικόν βαθμόν δια πράξεως του Πρυτάνεως του Παν/μίου, οι έχοντες την οικείαν δι΄ εκάστην θέσιν ειδικήν πείραν, βεβαιουμένην δια πιστοποιητικού της οικείας επαγγελματικής σχολής ή βιομηχάνου ή βιοτέχνου, θεωρημένου υπό της αρμοδίας αρχής και τουλάχιστον απολυτήριον εξαταξίου Δημοτικού Σχολείου. 4.Δια τον διορισμόν, τα γενικά προσόντα, την προαγωγήν και την εν γένει κατάστασιν του μονίμου τεχνικού προσωπικού του Τεχνικού εργαστηρίου εφαρμόζονται αι εκάστοτε ισχύουσαι γενικώς δια τους μονίμους ισοβάθμους υπαλλήλους του Παν/μίου Θεσσαλονίκης διατάξεις. 5.Οι αποτελούντες το προσωπικόν του τεχνικού εργαστηρίου διορίζονται προσωρινώς και υπό δοκιμασίαν μονιμοποιούνται δε μετά διετίαν. Μη κρινόμενοι όμως ικανοί μονιμοποιήσεως απολύονται. 6.Οι αποτελούντες το προσωπικόν του τεχνικού εργαστηρίου εξομοιούνται ως προς τας αποδοχάς, προς τους ομοιοβάθμους των του Υπουργείου Συγκοινωνιών και Δημοσίων Έργων. 7.Εν ελλείψει Ελλήνων πολιτών εχόντων τα νόμιμα προσόντα, επιτρέπεται η πρόσληψις επί συμβάσει συμφώνως προς τας διατάξεις του άρθρ.8 του Ν.Δ.2500/53 εις τας θέσεις του λεπτουργού-μηχανουργού και του υαλουργού, αλλοδαπών εχόντων τα προς τούτο προσόντα. Άρθρ.6.-(Εις το άρθρ. 19 του Α.Ν.1895/1939 προστίθεται τρίτον εδάφιον). Άρθρ.7.-Το δια του Νόμ.3341 ιδρυθέν εν Θεσ/νίκη Πανεπιστήμιον μετονομάζεται εφεξής εις «Αριστοτέλειον Πανεπιστήμιον Θεσσαλονίκης». Άρθρ.8.-Εις τα εν παρ. β΄ του αριθ.1 του άρθρ.4 του Α.Ν.1510/50, ως ετροποποιήθη δια του άρθρου δευτέρου του Νόμ.1776/51 αναγραφόμενα μαθήματα προστίθεται και το μάθημα «Εισαγωγή εις την Κτηνιατρικήν και την Ιστορίαν αυτής» όπερ αφαιρείται εκ της κενής έδρας της Κλινικής Παθολογίας. Άρθρ.9.-Εάν έργόν τι εκ των εν άρθρ.1 του παρόντος εκτελήται εν όλω ή εν μέρει δια πιστώσεων του προϋπολογισμού δημοσίων επενδύσεων, παρεχομένων είτε υπό μορφήν ενισχύσεως είτε υπό μορφήν επιστρεπτέων χορηγήσεων, το έργον τούτο υπάγεται εις τας διατάξεις του υπ΄ άριθ.2957/1954 Ν.Δ/τος «περί Δημοσίων επενδύσεων και συμπληρώσεως των σχετικών προς ταύτας διατάξεων» όσον αφορά τα εν τω Νομοθετικώ τούτω Δ/τι ρυθμιζόμενα θέματα. Κατά τα λοιπά εφαρμόζονται και επί του έργου τούτου αι διατάξεις του παρόντος Νόμου. Το Ν.Δ.2957/1954 παρατίθεται εν τόμ. 25 σελ.126,51α.